
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 208 

24 Απριλίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Κήρυξη ως αναδασωτέας δημόσιας δασικής έκτα¬ 
σης εμβαδού οκτώ χιλιάδων εννεακοσίων πενή¬ 
ντα τεσσάρων τετραγωνικών μέτρων (8.954,00 
τ.μ), στην θέση «Μουζάρια» της Τ.Κ. Γαρδικίου Δ.Ε. 
Αχέροντα του Δήμου Ιουλίου Περιφερειακής Ενό¬ 
τητας Θεσπρωτίας. 

Κήρυξη ως αναδασωτέας έκτασης εμβαδού 53,300 
στρεμμάτων, που βρίσκεται στην θέση «Ροδιά», Το¬ 
πικής Κοινότητας Μάλης, Δημοτικής Ενότητας Φι¬ 
λιατρών, Δήμου Τριφυλίας, Νομού Μεσσηνίας. 

Καθορισμός υδάτινου ενδιάμεσου αποδέκτη για τη δι¬ 
άθεση επεξεργασμένων αστικών μη επικίνδυνων λυ¬ 
μάτων των ΤΚ Ν. Μυλοτόπου, Αξού, Π. Μυλοτόπου., 
Αχλαδοχωρίου, του οικισμού Ποντοχωρίου της ΔΕ 


Κύρρου του Δήμου Πέλλας του Ν. Πέλλας. 3 

ΑΠΟΦΑΣΕΙ Σ 

Αριθμ. 15527/1192 (1) 


Κήρυξη ως αναδασωτέας δημόσιας δασικής έκτασης εμ¬ 
βαδού οκτώ χιλιάδων εννεακοσίων πενήντα τεσσά¬ 
ρων τετραγωνικών μέτρων (8.954,00 τ.μ), στην θέση 
«Μουζάρια» της Τ.Κ. Γ αρδικίου Δ.Ε. Αχέροντα του Δή¬ 
μου Ιουλίου Περιφερειακής Ενότητας Θεσπρωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΗΠΕΙΡΟΥ - ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) Του Ν. 3852/2010 (ΦΕΚ 87 Α77-6-2010) «Νέα Αρχι¬ 
τεκτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης». 

β) Του π.δ. 141/2010 (ΦΕΚ 234 Α/27-12-2010) «Οργανι¬ 
σμός της Αποκεντρωμένης Διοίκησης Ηπείρου - Δυτικής 
Μακεδονίας». 

γ) Των άρθρων 24 παρ. 1 και 117 παρ. 3 του Συντάγ¬ 
ματος της Ελλάδας. 

δ) Του Ν. 998/1979 «Περί προστασίας δασών και δασι¬ 
κών εν γένει εκτάσεων της χώρας» και συγκεκριμένα τις 


διατάξεις των άρθρων 37, 38 παρ. 1 και 41 παρ. 1 και 3 
όπως ισχύει σήμερα. 

2. Τις υπ’ αριθμ. 160417/1180/8-7-1980 και 182447/3049/ 
24.09.1980 διαταγές του Υπουργείου Γεωργίας. 

3. Την υπ’ αριθμ. 60554/5834π.ε/19-3-2013 αναφορά της 
Δ/νσης Δασών Θεσπρωτίας, με την οποία προτείνεται 
η κήρυξη, ως αναδασωτέας, της αναφερομένης στο 
θέμα έκτασης. 

1 4. Την σύμφωνη γνώμη της Δ/νσης Συντονισμού και 
Επιθεώρησης Δασών, αποφασίζουμε: 

Κηρύσσουμε ως αναδασωτέα, με σκοπό να επανέλθει 
στην πρότερα της κατάσταση με φυσική ή τεχνητή 

2 αναδάσωση, την δημόσια δασική έκταση εμβαδού οκτώ 
χιλιάδων εννεαακοσίων πενήντα τεσσάρων τετραγω¬ 
νικών μέτρων (8.954,00 τ.μ), στην Θέση «Μουζάρια» της 
Τ.Κ. Γ αρδικίου Δ.Ε Αχέροντα του Δήμου Ιουλίου Περι¬ 
φερειακής Ενότητας Θεσπρωτίας, η οποία εκχερσώθηκε 
παράνομα. 

Η έκταση απεικονίζεται στο συνημμένο τοπογραφικό 
διάγραμμα, του Δασολόγου Γεωργίου Παπαδημητρί- 
ου, υπαλλήλου Δ/νσης Δασών Θεσπρωτίας, με κλίμακα 
1: 3000 το οποίο αποτελεί αναπόσπαστο μέρος της 
παρούσας απόφασης με στοιχεία Α, Β, Γ, Δ, Ε, Ζ, Η, Ο, 
I, Κ, Λ, Μ, Ν, Α και όρια ως εξής: 

Βόρεια: Αγροτικές και δασικές εκτάσεις. 

Νότια: Αγροτικές και δασικές εκτάσεις. 

Ανατολικά: Αγροτικές και δασικές εκτάσεις. 

Δυτικά: Αγροτικές και δασικές εκτάσεις. 

Η ανωτέρω έκταση που εκχερσώθηκε παράνομα, εμπί¬ 
πτει στην κατηγορία των εκτάσεων της παρ. 2 του 
άρθρου 3 του Ν. 998/1979 «Περί προστασίας δασών και 
δασικών εν γένει εκτάσεων της χώρας», όπως αυτός 
τροποποιήθηκε και ισχύει σήμερα. 

Με την απόφαση μας αυτή δεν προκαλείται δαπάνη 
σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 1 Απριλίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΗΛΙΑΣ ΘΕΟΔΩΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς Λόγους στο σχεδιάγραμμα, 
έγινε σμίκρυνση, κατά ποσοστό 02% 












































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2003 


Αριθμ. 15139/965 (2) 

Κήρυξη ως αναδασωτέας έκτασης εμβαδού 53,300 
στρεμμάτων, που βρίσκεται στην θέση «Ροδιά», Το¬ 
πικής Κοινότητας Μάλης, Δημοτικής Ενότητας Φιλια¬ 
τρών, Δήμου Τριφυλίας, Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις δ/ξεις των άρ. 24 παρ. 1 και 117 παρ. 3 του Συ¬ 
ντάγματος. 

2. Τις δ/ξεις «του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα» 
(π.δ. 63/2005, ΦΕΚ 98Α/2005). 

3. Τις δ/ξεις του Ν. 3852/2010 «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

4. Τ ις δ/ξεις του π.δ. 139/2010 «Οργανισμός της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

5. Τις δ/ξεις του Ν. 3208/2003 «Προστασία των Δασι¬ 
κών οικοσυστημάτων κ.λπ.». 

6. Τις δ/ξειςτου Ν.998/79 «περί προστασίας των δασών 
κ.λπ.» και ειδικότερα του του άρθρου 41 παρ. 1 και του 
άρθρου 38 παρ. 1. 

7. Τις δ/γές του Υπουργείου Γεωργίας: 

α) 160417/1180/8-7-80 β) 182447/3049/24-9-80 

8. Την αριθμ. 221525/4195/21-09-11 Δ/γη του Υ.ΠΕ.Κ.Α. 

9. Την αριθμ. 551/19-02-2013 πρόταση του Δασαρχείου 
Κυπαρισσίας περί κηρύξεως αναδασωτέας, της αναφε- 
ρομένης στο θέμα έκτασης, αποφασίζουμε: 

Κηρύσσουμε ως αναδασωτέα έκταση δημόσιο δάσος, 
το οποίο καταστράφηκε από πυρκαγιά, την 30.11.2011, 


με σκοπό την προστασία για την επαναδημιουργία της 
βλάστησης, εμβαδού πενήντα τριών στρεμμάτων και 
τριακοσίων χιλιοστών (53.300 στρεμ.), που βρίσκεται 
στην θέση «Ροδιά», Τοπικής Κοινότητας Μάλης, Δημο¬ 
τικής Ενότητας Φιλιατρών, Δήμου Τριφυλίας, Νομού 
Μεσσηνίας, προσδιορίζεται από τα σημεία: 1, 2, 3, 4, 5, 
6, 7, 8,1 και έχει όρια: 

Ανατολικά: Με δάσος. 

Δυτικά: Με δάσος. 

Βόρεια: Με δάσος. 

Νότια: Με δάσος. 

Όπως περιγράφεται στην από 08.06.2012 έκθεση αυ¬ 
τοψίας της Δασοπόνου του Δασαρχείου Κυπαρισσίας 
Νίκης Τότσκα και εμφανίζεται στο από 08-06-2012 συ¬ 
νημμένο τοπογραφικό διάγραμμα κλίμακας 1:1000 της 
ιδίας. 

Προβλέπεται φυσική αναγέννηση της δασικής βλά¬ 
στησης που καταστράφηκε. 

Άσκηση αίτησης ακύρωσης κατά αυτής γίνεται ενώ¬ 
πιον του (οικείου) Τριμελούς Εφετείου εντός εξήντα 
ημερών από την επομένη της δημοσίευσης ή της κοι¬ 
νοποίησης της. 

Από την εφαρμογή των κανονιστικών διατάξεων της 
απόφασης αυτής δεν προκαλείται δαπάνη σε βάρος 
του κρατικού προϋπολογισμού σύμφωνα με το «άρθρο 
90 του Κώδικα Νομοθεσίας για την Κυβέρνηση και τα 
Κυβερνητικά όργανα» (π.δ. 63/2005, ΦΕΚ 98Α/2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 5 Απριλίου 2013 

Ο Γενικός Γραμματέας Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
έγινε σμίκρυνση, κατά ποσοστό 58 % 


































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


2005 


Αριθμ. ΔΔΥΚΜ/Β3/Φ75/1120 (3) 

Καθορισμός υδάτινου ενδιάμεσου αποδέκτη για τη δι¬ 
άθεση επεξεργασμένων αστικών μη επικίνδυνων λυ¬ 
μάτων των ΤΚ Ν. Μυλοτόπου, Αξού, Π. Μυλοτόπου., 
Αχλαδοχωρίου, του οικισμού Ποντοχωρίου της ΔΕ 
Κύρρου του Δήμου Πέλλας του Ν. Πέλλας. 

Ο ΑΝΤΙΠΕΡΙΦΕΡΕΙΑΡΧΗΣ ΠΕΛΛΑΣ 

Έχοντας υπόψη: 

1. Τον Α.Ν. 2520/40 (ΦΕΚ 237/τ.Α75-9-40) «Περί υγει¬ 
ονομικών διατάξεων» όπως τροποποιήθηκε και ισχύει 
σήμερα. 

2. Την Ε1β/221/65(ΦΕΚ 138/τ.Β724-2-65)«Περί διαθέσεως 
λυμάτων και βιομηχανικών αποβλήτων» όπως τροποποι¬ 
ήθηκε και ισχύει σήμερα. 

3. Το Ν. 2026/92 «Ρύθμιση θεμάτων οργάνωσης και 
προσωπικού της Δημόσιας Διοίκησης και Διατάξεις(ΦΕΚ 
43/τα/1992». 

4. Το Ν. 3852/2010» (ΦΕΚ87/τα/2010) Νέα Αρχιτεκτονι- 
κή.,.Πρόγραμμα Καλλικράτης». 

5. Το π.δ. 133/2010 (ΦΕΚ 226/τα/27-12-2010) «Οργανι¬ 
σμός Περιφέρειας Κεντρικής Μακεδονίας». 

6. Τη με αριθμ. οικ. 5340/84 (ΦΕΚ 142/τ.Β7ΐ8-03-85) 
διανομαρχιακή απόφαση των Νομαρχών Ημαθίας, Θεσ¬ 
σαλονίκης και Πέλλας «Ειδικοί όροι διάθεσης λυμάτων 
και υγρών βιομηχανικών αποβλήτων και καθορισμός 
της ανώτερης τάξης χρήσης των νερών του ποταμού 
Λουδία». 

7. Την κοινή υπουργική απόφαση 5673/400/97 (ΦΕΚ 
192/τ.Β797) «Μέτρα και όροι για την επεξεργασία αστι¬ 
κών λυμάτων» σε εναρμόνιση οδηγίας της ΕΕ, όπως 
τροποποιήθηκε και ισχύει σήμερα. 

8. Το Ν. 4014/2011 (ΦΕΚ 209/τ.Α721-9-2011) «Περιβαλλο¬ 
ντική αδειοδότηση έργων.... Υπουργείου Περιβάλλοντος». 

9. Το με αριθμ.4042/13-2-2012 (ΦΕΚ 24/τ.Α7ΐ3-2-2012) 
Νόμο «Ποινική προστασία του περιβάλλοντος Κλιματικής 
Αλλαγής». 

10. Την υπ’ αριθμ. Γ.Π.Κ.Μ.1327/8.4.2011 (ΦΕΚ 1040/24.5.11) 
απόφαση του Περιφερειάρχη Κεντρικής Μακεδονίας 
«Ανάθεση άσκησης τομέων αρμοδιοτήτων στους εκλεγ¬ 
μένους Αντιπεριφερειάρχες που ορίστηκαν από τον Πε¬ 
ριφερειάρχη Κεντρικής Μακεδονίας». 

11. Το υπ’ αριθμ. 6999/5-2-2013 έγγραφο του Δήμου 
Πέλλας με τα συνημμένα δικαιολογητικά και με το 
οποίο ζητά να καθορισθεί ως ενδιάμεσος αποδέκτης 
των επεξεργασμένων αστικών λυμάτων της Δ.Ε. Κύρ¬ 
ρου του Δήμου Πέλλας το ρέμα «Ξηροπόταμος» που 
μετά από διαδρομή 1.530 πι συμβάλει με το ρέμα του 
Ασπροποτάμου που ακολουθώντας διαδρομή 7.540 πι 
συμβάλλει με τον τελικό αποδέκτη τον ποταμό Λουδία 
Η Ε.Ε.Λ. θα ιδρυθεί στο υπ’ αριθμ. 612 αγροτεμάχιο του 
αγροκτήματος Αξού του Δήμου Πέλλας, τα δε λύματα 
μετά την έξοδο τους οδηγούνται με αγωγό μήκους 70 
πι στο ρέμα του «Ξηροπόταμου». 

12. Το από 26 Μαρτίου 2013 πρακτικό, αναφορικά με 
την ανωτέρω (11) σχετική, της Ειδικής Επιτροπής για τον 
καθορισμό ανωτέρας τάξης χρήσης των επιφανειακών 
υδάτων ενδιάμεσου αποδέκτη και ειδικών όρων για τη 
διάθεση επεξεργασμένων λυμάτων και βιομηχανικών 
αποβλήτων, της Π.Ε. Πέλλας, αποφασίζουμε: 

Καθορίζεται το ρέμα του «Ξηροπόταμου» ως ενδι¬ 
άμεσος αποδέκτης των επεξεργασμένων αστικών μη 


επικίνδυνων υγρών λυμάτων που θα προέρχονται από 
την εγκατάσταση επεξεργασίας αστικών μη επικίνδυνων 
υγρών λυμάτων της Δ.Ε. Κύρρου του Δήμου Πέλλας και 
συγκεκριμένα των ΤΚ Ν. Μυλοτόπου, Αξού, Αχλαδοχω¬ 
ρίου, Παλ. Μυλοτόπου και του οικισμού Ποντοχωρίου. 
Η ΕΕΛ πρόκειται να ιδρυθεί στο υπ’ αριθμ. 612 αγρο¬ 
τεμάχιο του αγροκτήματος Αξού συνολικής έκτασης 
30.705,87 τμ. 

Στο ρέμα «Ξηροπόταμος» τα επεξεργασμένα λύματα 
θα οδηγούνται με κλειστό βαρυτικό αγωγό Φ400 μήκους 
70πι και το οποίο μετά από διαδρομή 1.530 πι συμβάλει 
με το ρέμα του Ασπροποτάμου που ακολουθώντας δι¬ 
αδρομή 7.540 πι συμβάλλει με τον τελικό αποδέκτη τον 
ποταμό Λουδία. Η θέση εκβολής των επεξεργασμένων 
λυμάτων στο ρέμα του «Ξηροπόταμου» ορίζεται από τις 
παρακάτω συντεταγμένες: 


X 

Ψ 

3599369,05 

4515764,97 


Καθορίζονται οι παρακάτω ιδιαίτεροι όροι και προ¬ 
ϋποθέσεις: 


Α). Καθορίζεται η ανωτέρας τάξης χρήση των υδάτων 
του αποδέκτη ως «Γλυκά νερά για αλιεία και κάθε άλλη 
χρήση πλην υδρεύσεως και κολυμβήσεως, σύμφωνα με 
την Υγειονομική Διάταξη Εΐβ 221/1965 άρθρο 4 παρά¬ 
γραφος 1.3. 

Β). Τα ποιοτικά χαρακτηριστικά των επεξεργασμένων 
υγρών, αμέσως μετά την έξοδο τους από την μονάδα 
επεξεργασίας και προ της διάθεσης θα είναι σύμφω¬ 
να με τη διανομαρχιακή απόφαση 5340/84, την κοινή 
υπουργική απόφαση 5673/400/1997 ως ισχύει, πίνακας 1 
παραρτήματος 1, και με όποια αυστηρότερα χαρακτηρι¬ 
στικά ορίσουν οι περιβαλλοντικοί όροι για την διάθεση 
των επεξεργασμένων λυμάτων και των νερών του κα¬ 
θορισμένου αποδέκτη για χρήση αλιείας και άρδευσης. 

Δεν επιτρέπεται η διοχέτευση της λάσπης από την 
εγκατάσταση των επεξεργασίας των υγρών λυμάτων 
στον αποδέκτη άμεσα ή έμμεσα. Γί αυτή θα ληφθεί 
μέριμνα για την επεξεργασία της και τη διάθεση της. 
Τα όρια συγκέντρωσης θα επιτυγχάνονται με την επε¬ 
ξεργασία των υγρών λυμάτων και όχι με την αραίωση 
τους. Ο τρόπος επεξεργασίας θα είναι σύμφωνος με 
τα οριζόμενα στην ΜΠΕ και την ΑΕΠΟ. 

Γ). Η διάθεση των επεξεργασμένων υγρών μη επικίν¬ 
δυνων λυμάτων θα γίνεται εντός του ρέματος «Ξηροπό¬ 
ταμος» με κλειστό βαρυτικό αγωγό Φ400 μήκους 70πι 
που θα τοποθετηθεί και θα κατασκευαστεί σύμφωνα 
με το (7) σχετικό. Η κατασκευή διάθεσης θα είναι με 
κλίση τέτοια ώστε να μη δημιουργούνται ελώδεις κα¬ 
ταστάσεις, να επιτυγχάνεται ομαλή ροή και να διευκο¬ 
λύνεται η οξυγόνωση των υγρών. Επίσης, θα ληφθούν 
αντιπλημμυρικά έργα και γενικά έργα προστασίας του 
χώρου διάθεσης στο ρέμα. 

Δ) Ο όποιος φορέας διαχείρισης της μονάδας επε¬ 
ξεργασίας -διάθεσης αποβλήτων και η Δημοτική αρχή 
ως υπεύθυνοι λειτουργίας οφείλουν να συντηρούν τον 
αποδέκτη, να μεριμνούν για το συνεχή καθαρισμό του 
και συντήρηση των πρανών. Επίσης, θα προβούν σε 
τοποθέτηση πινακίδων χρήσης αποδέκτη και προειδο¬ 
ποιήσεων απομάκρυνσης ζώων και απαγόρευσης βόσκη¬ 
σης ή άλλης αυθαίρετης χρήσης. Να μεριμνούν να μη 
δημιουργούνται προβλήματα στον αποδέκτη. 

Ε) Ο φορέας διαχείρισης ή η Δημοτική αρχή, ως αυ¬ 
τός θα ορισθεί από την αδειοδότηση του έργου, θα 
είναι επιβλέπων και αρμόδιος λειτουργίας του έργου 
διαχείρισης των αστικών λυμάτων. Οφείλει να τηρεί 
το αρχείο δειγματοληψιών της ποιότητας των αστικών 
λυμάτων πριν και μετά την επεξεργασία, να μεριμνά να 
λαμβάνονται δείγματα των επεξεργασμένων λυμάτων 
ως ελέγχου απόδοσης, σταθεροποιήσεως και ορθής 
λειτουργίας της μονάδας επεξεργασίας των αποβλήτων 
(η συχνότητα θα είναι ως ορίζεται από τη νομοθεσία), 
προκειμένου να τεκμηριώνεται η απόδοση της επεξερ¬ 
γασίας. Επίσης, οφείλει να τηρεί το αρχείο δειγματο¬ 
ληψιών των υδάτων του αποδέκτη ανάντη και κατάντη 
της διάθεσης και να λαμβάνει διορθωτικά μέτρα με 
σκοπό τη συνεχή προστασία του αποδέκτη και του 
Περιβάλλοντος και την παρακώλυση της αυτοκαθα- 
ριστικής ικανότητας του ρέματος «Ξηροποτάμου» και 
«Ασπροποτάμου». 

ΣΤ) Η επεξεργασία των αστικών λυμάτων θα γίνεται 
με μέθοδο τέτοια ώστε να επιτυγχάνεται η τήρηση 
των ανωτέρω αναφερόμενων ορίων και όρων. Τα τελικά 
επεξεργασμένα απόβλητα, πριν διατεθούν στον απο¬ 
δέκτη, θα υφίστανται απολύμανση (χλωρίωση ή άλλη 
ενδεικνυόμενη). 

Ζ). Το σημείο διάθεσης θα απέχει τη μέγιστη δυνατή 
απόσταση από κάθε γεώτρηση, σύμφωνα και με τους 
όρους έγκρισης και χρήσης υπογείων υδάτων. 


Η), θα πρέπει να ληφθούν, πριν την κατασκευή των 
αγωγών, όλες οι απαραίτητες άδειες. 

Θ). Ο υπεύθυνος λειτουργίας οφείλει να τηρεί όλους 
τους ανωτέρω όρους και τον κανονισμό λειτουργίας 
της εγκατάστασης, να διευκολύνει τις υπηρεσίες στον 
έλεγχο και να προσαρμόζεται σε κάθε νεότερη αυ¬ 
στηρότερη απαίτηση με γνώμονα την προστασία του 
Περιβάλλοντος και της Δημόσιας Υγείας. Οφείλει να 
ορίσει επιστημονικό υπεύθυνο κατάλληλης ειδικότητας 
για τη διαχείριση των λυμάτων, ο οποίος θα έχει την 
ευθύνη της ορθής λειτουργίας της μονάδας και την 
τήρηση των ανωτέρω, τον οποίο θα γνωστοποιήσει στις 
αρμόδιες αρχές. 

I) Ο υπεύθυνος λειτουργίας οφείλει να λαμβάνει κάθε 
μέτρο για την αποφυγή και πρόληψη δημιουργίας προ¬ 
βλημάτων Δημόσιας Υγείας και ρύπανσης Περιβάλλο¬ 
ντος. 

Με την παρούσα δεν προκαλείται δαπάνη σε βάρος 
του Ελληνικού Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως μαζί με τα συνημμένα τοπογραφικά που 
αποτελούν αναπόσπαστο μέρος της παρούσας. 

Έδεσσα, 26 Μαρτίου 2013 

Ο Αντιπεριφερειάρχης 
ΘΕΟΔΩΡΟΣ ©ΕΟΔΩΡΙΔΗΣ 

